Politileder skjeller ut vestkantforeldre
AvTHEIS ROKSVÅG PEDERSEN,BJØRG BAKKE,HILDE KRISTINE MISJEogKRISTER SØRBØ(foto) Det mener politioverbetjent Hanne Persson ved Majorstua politistasjon. Overfor VG går hun kraftig ut mot landets mest privilegerte foreldre. - Det er i større grad manglende oppfølging på vestkanten, det er det ingen tvil om. Foreldrene her er opptatt av selvrealisering og sine egne liv.Utspillet kommer i kjølvannet av at Persson onsdag, til NRK Østlandet, kunne fortelle at Oslo-politiet har tatt hele skoleklasser på vestkanten i å røyke hasj og marihuana. Hun understreker at «skoleklasser» ikke er et uttrykk, ei heller en overdrivelse, men at dette er reelle situasjoner politiet har vært borti ved flere anledninger. De yngste brukerne er helt nede i 13-årsalderen, ifølge politiet. - Når vi pågriper barn er det bare unntaksvis at foreldre kan ta seg til politistasjonen på egenhånd. Ofte har de drukket, er på fest, på jobb eller på forretningsreise i utlandet, sier Persson.I tillegg til fraværende omsorgspersoner trekker politioverbetjenten frem flere årsaker til at fenomenet i hovedsak er utbredt på ungdomsskoler og videregående skoler i Oslos velstående bydeler. - For det første er det større alkoholforbruk fra ung alder på vestkanten, og dermed er terskelen lavere for å begynne med hasj og marihuana, forklarer Hanne Persson, som tidligere, til Aftenposten, har uttalt at «foreldrene drikker med begge hendene, og det gjør ungene også». - For det andre opplever vestkantungdommene et stort sosialt press om å lykkes i livet. Mange sier de selvmedisinerer seg for å takle en hverdag de opplever som vanskelig. Vestkanten er jo de ressurssterkes område: det er tydelige krav til å lykkes på skolen, få seg en god jobb, være vakker, muskuløs og slank. Og ikke minst: man skal være populær. Å være «upopulær» er kanskje enda verre her.Ungdommene kjøper cannabis i skolegården eller over Facebook, og bruken er ikke lenger kun forbeholdt fester: - Nå ser vi at det røykes hele uken, som på gaten på hverdager, og at også «hvermansen-barna» gjør det, sier hun. Politiførstebetjent Terje Hovdal opplyser at det mye sjeldnere rykkes ut til hjemme-alene-fester på østkanten, sammenlignet med vestkanten. - Vestpå er det mer penger i omløp og høyere konsentrasjon av eneboliger, som skaper større og mer usjenerte fester, bedyrer Hovdal. - Bedre grobunn her - Narkotikaproblemene blant unge har bedre grobunn her på vestkanten enn andre steder. Det mener mor og FAU-medlem ved Midtstuen skole, Kari Nordstad. Hun og mannen Daniel Grönquist møter VG Nett i familiens hjem i Holmenkollen - der paret bor sammen med barna Linnea (15), Axel (13) og Anine (8). - Politiet har hyppige informasjonsmøter på skolene om den utbredte narkotikabruken, så dette er vi fullt klar over, sier hun. Nordstad er ikke enig i at hasj- og cannabisbruken henger sammen med egoistiske eller fraværende foreldre - men mener det er en mer sammensatt problemstilling. -Ungdommene som vokser opp her mangler sjelden noe, noe jeg tror fører til et større behov for å gjøre opprør med autoritetene, og teste grenser, sier Grönquist.Nordstad tror ikke vestkantforeldrene er mer selvsentrerte enn andre - og mener de fleste følger godt opp barna sine. - Hadde hasjproblemene vært store andre steder i byen, tror jeg for eksempel ikke at det hadde vært flere foreldre på plass for å hente barna på politistasjonen, sier hun. Grönquist tror ikke ungdommene i deres område opplever større press enn andre ungdommer. - Presset er stort, både på prestering og utseende, men det tror jeg det er overalt. I Oslo vest er det er kanskje et underliggende press om å være vellykket på alle områder - på skolen, i idretten, utseendemessig og sosialt - men jeg har vanskelig for å tro at det leder til økt bruk av hasj- og cannabis, sier han.
Barn på Oslo vest røyker hasj og marihuana for å takle forventningene fra omverdenen. Deres fraværende foreldre har nok med seg selv.